
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL ŽEMĖS SKLYPO, ESANČIO ŠAKIŲ R. SAV. KUDIRKOS NAUMIESČIO SEN., BŪBLELIŲ K., NOPAIČIO G.2D (KADASTRINIS NR. 8413/0002:26 BŪBLELIŲ K.V.) PASKIRTIES PAKEITIMO PAGAL ŠAKIŲ RAJONO SAVIVALDYBĖS TERITORIJOS  BENDRĄJĮ PLANĄ

2016 m. gegužės 11 d.  Nr.AT-447
Šakiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 20 straipsnio 2 dalies 2 punktu, Lietuvos Respublikos Vyriausybės 1999 m. rugsėjo  29 d. nutarimu Nr. 1073 patvirtinto  pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo 10 punktu, Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“, Lietuvos Respublikos Vyriausybės 2012 m. gruodžio 12 d. nutarimu Nr. 1523 „Dėl Masinio žemės vertinimo taisyklių patvirtinimo ir Lietuvos Respublikos žemės mokesčio įstatymo nuostatų įgyvendinimo“, Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr.3D-37/D1-40 „Dėl žemės naudojimo būdų turinio aprašo patvirtinimo“, Šakių rajono savivaldybės teritorijos bendruoju planu, patvirtintu 2009-04-30 savivaldybės tarybos sprendimu Nr.T-147 „Dėl rajono savivaldybės teritorijos bendrojo plano patvirtinimo“ ir atsižvelgdamas į Linos Morkevičiūtės 2016 m. balandžio 25 d. prašymą:
1. K e i č i u žemės ūkio paskirties 0,2909 ha ploto žemės sklypo (kadastro Nr.8413/0002:26 Būblelių  k.v.), esančio Šakių r.sav., Kudirkos Naumiesčio sen., Būblelių k., Nopaičio g.2D, žemės naudojimo paskirtį į kitą ir nustatau žemės naudojimo būdą – vienbučių ir dvibučių gyvenamųjų pastatų teritorijos. 
2. N u s t a t a u kitos paskirties, vienbučių ir dvibučių gyvenamųjų pastatų teritorijos naudojimo būdo 0,2909 ha ploto (kadastro Nr.8413/0002:26 Būblelių k.v.), esančio Šakių r. sav. Kudirkos Naumiesčio sen., Būblelių k., Nopaičio g.2D, vertes:
 nominalią vertę – 197 (šimtas devyniasdešimt septyni) eurai, nominali indeksuota sklypo vertė – 315 (trys šimtai penkiolika) eurų;
 vidutinę rinkos vertę – 918 (devyni šimtai aštuoniolika) eurų.
           3. P a ž y m i u, kad šis įsakymas yra skelbiamas Šakių rajono savivaldybės interneto svetainėje (www.sakiai.lt). Žemės sklypo savininkė Lina Morkevičiūtė turi kreiptis į Valstybės įmonės Registrų centrą dėl 1 ir 2 punktuose nurodyto žemės sklypo paskirties pakeitimo ir naudojimo būdo nustatymo bei nustatytų verčių įregistravimo. Gautą  žemės sklypo registro išrašo  kopiją  pilietė  privalo  pateikti Šakių rajono savivaldybės administracijos  Žemės ūkio skyriui.
           Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

